Moldava nad Bodvou

Moldava nad Bodvou (v minulosti len "Moldava", , ) je mesto na Slovensku ležiace v Košickom kraji.
Polohopis.
Moldava nad Bodvou leží v západnej časti Košickej kotliny, a na juhovýchodnom okraji národného parku Slovenský Kras. Vzdialenosť od Košíc je cca 28 kilometrov, od Rožňavy . Mestom vedie cesta I/16 a II/550, na železničnú trať Zvolen – Košice sa tu napája lokálna trať do Medzeva.
Ulice.
Sídlisko: Severná, Ľudovíta Štúra, Námestie mieru, ČSA, Námestie budovateľov, Bartalošova, Rožnavská, Školská, Oslobodenia, Nová, Krátka, Jána Hunyadiho
Staré mesto: Hlavná, Hviezdoslava, Tehelná, Mlynská, Jesenského, Záhradná, Debraďská, Kováčska, Janka Kráľa, Letná, Kalvínska, Okružná, Vodná, Jiskrova, Poľovnícka, Budulovská, Železničná, Dukelských hrdinov, Rožňavská, Podhorská, Žižkova, Jókaiho
Terasa (Kopec): SNP, Horská, Lesná, Cesta Sv. Ladislava, Viničná, Fábryho, Komenského, Povstania českého ľudu, Obchodná
Severná časť mesta: Obrancov mieru, Svätého Rócha
Mestské časti.
Mestská časť Budulov
Vodné toky.
Cez mesto preteká rieka Bodva.
Symboly mesta.
Erb – na modrom podklade biela holubica (symbolizujúca Ducha Svätého) obkolesená dvoma žltými klasmi.
Dejiny.
Prvá písomná zmienka o meste je z roku 1255, kedy patrila medzi kráľovské majetky a bola súčasťou turnianskeho hradného panstva. Keď kráľ Karol Róbert udelil v 14. storočí Košiciam okrem iných výsad aj právo vyberať od kupcov vysoké mýto a dane, mnohí obchodníci sa rozhodli obísť Košice a cestu na sever hľadali cez Moldavu.Táto skutočnosť mala pozitívny vplyv na rozvoj mesta. V tomto období bol v meste vybudovaný rozsiahly pivničný systém, ktorý sa využíval na skladovanie tovaru, najmä ovocia a vína. To podnietilo pestovanie viniča, výrobu vína, rozvoj hrnčiarstva a ďalších súvisiacich remesiel. V roku 1345 sa stala slobodným kráľovským mestom s právom trhu. V roku 1458 už mala Moldava svoju školu a viacero remeselníckych cechov.
Vojny, epidémie a turecké nájazdy zastavili rast mesta. Koncom 16. storočia takmer celé mesto vyhorelo, okrem kamenného kostola. Rovnako ako aj v roku 1794, kedy za obeť požiaru padla aj 5 000 zväzková knižnica. V roku 1813 postihla mesto povodeň. V roku 1868 sa začala železničná doprava do Košíc, 1894 aj do blízkeho Medzeva. Moldava bola už v tých časoch okresným sídlom (až do roku 1960). Rozvoj mesta opäť narušila prvá a druhá svetová vojna. Ďalší rozvoj nastal až po začatí výstavby VSŽ Košice, najmä prílivom obyvateľstva a rozsiahlou bytovou výstavbou.
Narodil sa tu Matej Lacko (15761633), zhotoviteľ tokajského výberu.
Politika.
Mestské zastupiteľstvo.
Primátorom mesta je JUDr. Ing. Slavomír Borovský (od roku 2014).
Obyvateľstvo.
Národnostné zloženie (2021): národnosť slovenská 52.4%, maďarská 28.1%, rómska 15.3%, iné 0.1%, nezistená 3.4%
Národnostné zloženie (2011): národnosť slovenská 41.3%, maďarská 29.6%, rómska 9.8%, iné 0.7%, nezistená 17.8%
Kultúra a zaujímavosti.
Turizmus.
Moldavská jaskyňa, s dĺžkou vyše , 14. najdlhšia jaskyňa na Slovensku. Jaskyňa predstavuje najväčší podzemný labyrint na Slovensku. Verejnosti nie je prístupná.
Šport.
Paralympijske hry: medailisti – Imrich Lyócsa – lukostreľba – Sydney 2000 : bronz, Atény 2004 : zlato, Peking 2008 : štvrtfinále. Jan Szojka – dráhova cyklistika- Sydney 2000 : bronz
atletika: Athletic legion club-tréner:Norbert Pecze- chlapci sa stali v roku 2018 majstrami východu a dievčatá strieborné-Daniel Jančik:majster slovenska na 
Partnerské obce.
Brzozów, Poľsko.
Na slávnostnom zasadnutí Mestského zastupiteľstva v Moldave nad Bodvou v rámci V. Dní Moldavy 29. 6. 2001 boli podpísané dvojstranné dohody o spolupráci s partnerskými mestami Tišnov z Česka, Tarcal z Maďarska a Brzozów z Poľska. Táto „malá V4“ má deklarovať priateľstvo a spoluprácu susedných štátov v oblasti činnosti samosprávy, na úseku vzdelávania, športu, kultúry, cestovného ruchu a hospodárstva partnerov mesta Moldava nad Bodvou.
Edelény, Maďarsko.
Samosprávy mesta Moldava nad Bodvou a mesta Edelény sa dohodli na rámcovej spolupráci v záujme pestovania a upevňovania priateľstva medzi občanmi oboch miest. Zmluva o spolupráci bola podpísaná 10. 9. 1999 a spolupracujúce strany sa v nej dohodli vytvárať a rozvíjať družobné vzťahy na základe vzájomných výhod a záujmov.
Spolupráca sa zakladá na
Encs, Maďarsko.
Dohoda o spolupráci s mestom Encs bola uzatvorená 17. júna 1995 – samosprávy sa dohodli, že budú vytvárať a rozvíjať družobné vzťahy na upevňovanie priateľstva medzi občanmi oboch miest na základe vzájomných výhod.
Dohoda o spolupráci sa dotýka týchto oblastí:
Karcag, Maďarsko.
Dohodu o spolupráci podpísali partnerské mestá 20. 08. 1998 a týka sa šiestich oblastí
Siklós, Maďarsko.
Dohoda o spolupráci bola uzatvorená 26. júna 2009.
Tarcal, Maďarsko.
Na slávnostnom zasadnutí Mestského zastupiteľstva v Moldave nad Bodvou v rámci V. Dní Moldavy 29. 6. 2001 boli podpísané dvojstranné dohody o spolupráci s partnerskými mestami Tišnov z Česka, Tarcal z Maďarska a Brzozów z Poľska. Táto „malá V4“ má deklarovať priateľstvo a spoluprácu susedných štátov v oblasti činnosti samosprávy, na úseku vzdelávania, športu, kultúry, cestovného ruchu a hospodárstva partnerov mesta Moldava nad Bodvou.
Tišnov, Česko.
Na slávnostnom zasadnutí Mestského zastupiteľstva v Moldave nad Bodvou v rámci V. Dní Moldavy 29. 6. 2001 boli podpísané dvojstranné dohody o spolupráci s partnerskými mestami Tišnov z Česka, Tarcal z Maďarska a Brzozów z Poľska. Táto „malá V4“ má deklarovať priateľstvo a spoluprácu susedných štátov v oblasti činnosti samosprávy, na úseku vzdelávania, športu, kultúry, cestovného ruchu a hospodárstva partnerov mesta Moldava nad Bodvou.